Dafydd Hywel

Actor a chyfarwyddwr o Gymru oedd Dafydd Hywel (4 Rhagfyr 1945 – 23 Mawrth 2023). Cafodd yrfa hir mewn cynyrchiadau Cymraeg a Saesneg ar lwyfan, ffilm a theledu.

Bywyd cynnar ac addysg
Magwyd David Hywel Evans yng Nglanaman ac yna Garnant, Cwm Aman. Wedi hynny bu'n byw yng Nghapel Hendre ger Rhydaman.Dafydd Hywel - Hunangofiant Alff Garnant; Adalwyd 2015-12-29 

Hyfforddodd fel athro mewn coleg yn Abertawe am fod ei dad eisiau iddo gael "job teidi". Ar ddiwedd yr 1960au fe'i ddewiswyd un o aelodau cyntaf Cwmni Theatr Cymru dan gyfarwyddiaeth Wilbert Lloyd Roberts.

Gyrfa
Bu'n chwarae y cymeriad lliwgar Jac Daniels ar Pobol y Cwm yn yr 1980au. Fe ymddangosodd ar y rhaglen blant Miri Mawr yn chwarae Caleb y Twrch.

Chwaraeodd rannau mewn cyfresi drama Cymraeg fel Y Pris a Pen Talar, y ffilmiau Rhosyn a Rhith, I Fro Breuddwydion ac Yr Alcoholig Llon ymysg eraill. Yn Saesneg cafodd rannau gwadd mewn cyfresi fel The Indian Doctor, The Bill a Holby City. Roedd hefyd yn un o sêr y gyfres Stella.Cofio - Actor o Ddyffryn Aman ar Cofio; S4C; Adalwyd 2015-12-29

Yn 1989 sefydlodd Cwmni Whare Teg ond daeth y cwmni i ben ym 1993 yn sgil colledion ariannol. Aeth ymlaen i ffurfio Cwmni Mega ym 1994, sydd wedi cynhyrchu pantomeimau Cymraeg yn flynyddol ers hynny.Manylion Cwmni Mega ; Adalwyd 2015-12-29 Ar ddiwedd 2022, pasiodd yr awenau i'r pâr priod, Lisa Marged a Gwydion Rhys.

Roedd yn ymgyrchydd brwd dros yr iaith Gymraeg, gan ymladd dros addysg Gymraeg yng Nghaerdydd.

Cyhoeddodd ei hunangofiant Dafydd Hywel - Hunangofiant Alff Garnant yn 2013.

Bywyd personol
Roedd yn briod a Betty a cawsant ddau o blant, Catrin a Llŷr.

Bu farw yn 77 mlwydd oed wedi cyfnod o salwch. Cynhaliwyd ei angladd ar ddydd Gwener, 21 Ebrill 2023. Roedd gwasanaeth cyhoeddus yn Amlosgfa Llanelli am 13:00 y prynhawn wedyn cyfle i rannu straeon ac atgofion am ei fywyd ym Mharc y Scarlets.

 Cyfeiriadau 

 Dolenni allanol 
 Dafydd Hywel ar wefan Internet Movie Database
 Cwmni Mega 

Categori:Actorion teledu o Gymru
Categori:Actorion ffilm o Gymru
Categori:Actorion theatr o Gymru
Categori:Cynhyrchwyr theatr o Gymru
Categori:Genedigaethau 1945
Categori:Marwolaethau 2023